देश के 10 राज्यों पर अगले 24 घंटे भारी, ​मौसम विभाग ने जारी किया बारिश का अलर्ट - alert of heavy rains in 10 states of the country
Updated: 10 Sep, 2019 12:16 PM
2019-09-10T11:27:24+05:30
2019-09-10T12:16:42+05:30
मध्य प्रदेश के अधिकतर स्थानों पर मौसम कहर बरपा रहा है। पिछले 24 घंटों में जमकर हो रही बारिश से सामान्य जनजीवन बुरी तरह से प्रभावित हो गया है। वहीं इसी बीच मौसम विभाग ने देश के दस राज्यों में आज तेज बारिश की संभावना जताई है, जिसके तहत अलर्ट जारी कर दिया गया है...
नेशनल डेस्क: मध्य प्रदेश के अधिकतर स्थानों पर मौसम कहर बरपा रहा है। पिछले 24 घंटों में जमकर हो रही बारिश से सामान्य जनजीवन बुरी तरह से प्रभावित हो गया है। वहीं इसी बीच मौसम विभाग ने देश के दस राज्यों में आज तेज बारिश की संभावना जताई है, जिसके तहत अलर्ट जारी कर दिया गया है।
मौसम विभाग ने अलर्ट जारी करते हुए गुजरात, अरुणाचल प्रदेश, असम, मेघालय के साथ ही पूर्वी राजस्थान, पश्चिम बंगाल, कोंकन, गोवा, दक्षिण कर्नाटक सहित नॉर्थ ईस्ट के सभी राज्यों में आज तेज बारिश की संभावना व्यक्त की है। भारत मौसम विज्ञान विभाग ने अपनी आधिकारिक वेबसाइट पर 9 सितंबर से लेकर 13 सितंबर तक का पूर्वानुमान जारी किया हैै ।
मौसम विभाग ने लोगों से अपील की है कि लोग घरों में रहें और जल स्रोंतों के आस-पास न जाएं। बता दें कि मध्यप्रदेश में पिछले तीन दिन से अनेक स्थानों पर भारी वर्षा हो रही है। भारी बारिश के चलते नदी-नाले उफान पर हैं और प्रदेश के कई जगहों पर सड़क यातायात अवरूद्ध होने के साथ-साथ कई निचले रहवासी इलाके जलमग्न हो गये।